Document ID: 32008R0641

KOMISJONI MÄÄRUS (EÜ) nr 641/2008,
4. juuli 2008,
millega muudetakse nõukogu määrust (EÜ) nr 40/2008 seoses loendiga laevade kohta, mis tegelevad ebaseadusliku, teatamata ja reguleerimata kalapüügiga Atlandi ookeani põhjaosas
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 16. jaanuari 2008. aasta määrust (EÜ) nr 40/2008, millega määratakse 2008. aastaks kindlaks teatavate kalavarude ja kalavarurühmade püügivõimalused ning lisatingimused, mida kohaldatakse ühenduse vetes ning ühenduse kalalaevade suhtes püügipiirangutega vetes, (1) eriti selle XIII lisa punkti 4,
ning arvestades järgmist:
(1)
Euroopa Ühendus on alates 1981. aastast olnud Kirde-Atlandi tulevase mitmepoolse kalandusalase koostöö konventsiooni (2) osaline.
(2)
2008. aasta märtsis tegi Kirde-Atlandi Kalanduskomisjon (NEAFC) soovituse muuta nende laevade loendit, mille puhul on kinnitust leidnud tegelemine ebaseadusliku, teatamata ja reguleerimata kalapüügiga. Tuleks tagada selle soovituse rakendamine ühenduse õiguskorras.
(3)
Seetõttu tuleks määrust (EÜ) nr 40/2008 vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 40/2008 XIII lisa liide asendatakse käesoleva määruse lisa tekstiga.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 4. juuli 2008

Labels: 20
11
6